Document ID: 32005R1454

32005R1454
L 231/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1454/2005 НА СЪВЕТА
от 2 септември 2005 година
за изменение на приложението към Регламент (ЕО) № 2042/2000 за налагане на окончателно антидъмпингово мито върху вноса на системи от телевизионни камери с произход от Япония
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1) (основен регламент),
като взе предвид предложението на Комисията след консултации с Консултативния комитет,
като има предвид, че:
А. ПРЕДХОДНИ ПРОЦЕДУРИ
(1)
С Регламент (ЕО) № 1015/94 (2) Съветът наложи окончателно антидъмпингово мито върху вноса на системи от телевизионни камери („СТК“) с произход от Япония.
(2)
В член 1, параграф 3, буква д) от Регламент (ЕО) № 1015/94 Съветът изрично изключва от обхвата на антидъмпинговото мито системите от камери, посочени в приложението към същия регламент („приложението“), представляващи високопрофесионални системи от камери, попадащи в техническо отношение в обхвата на дефиницията на член 1, параграф 2 от Регламент (ЕО) № 1015/94, но които не могат да се считат за системи от телевизионни камери.
(3)
През месец октомври 1995 г. с Регламент (ЕО) № 2474/95 (3) Съветът измени Регламент (ЕО) № 1015/94, и по-специално - по отношение на дефиницията за сходния продукт и по отношение на някои модели професионални системи от камери, които бяха изрично освободени от окончателното антидъмпингово мито.
(4)
През месец октомври 1997 г. с Регламент (ЕО) № 1952/97 (4) Съветът промени ставките на окончателното антидъмпингово мито за две заинтересовани дружества, а именно - за Sony Corporation and Ikegami Tsushinki Co. Ltd, съгласно член 12 от основния регламент. Освен това Съветът изрично изключи от обхвата на антидъмпинговото мито някои нови модели професионални системи от камери, като ги добави към приложението.
(5)
През януари 1999 г. и януари 2000 г. с Регламенти (ЕО) № 193/1999 (5) и (ЕО) № 176/2000 (6) Съветът измени Регламент (ЕО) № 1015/94, като добави някои последващи модели професионални системи от камери към приложението и по този начин ги изключи от облагането с окончателното антидъмпингово мито.
(6)
През месец септември 2000 г. с Регламент (ЕО) № 2042/2000 (7) Съветът потвърди окончателните антидъмпингови мита, наложени с Регламент (ЕО) № 1015/94 съгласно член 11, параграф 2 от основния регламент.
(7)
През януари 2001 г. и през май 2001 г. с Регламенти (ЕО) № 198/2001 (8) и (ЕО) № 951/2001 (9) Съветът измени Регламент (ЕО) № 2042/2000, като добави някои последващи модели професионални системи от камери към приложението към Регламент (ЕО) № 2042/2000 и по този начин ги изключи от облагането с окончателното антидъмпингово мито.
(8)
През месец септември 2001 г. след проведено междинно преразглеждане съгласно член 11, параграф 3 от основния регламент с Регламент (ЕО) № 1900/2001 (10) Съветът потвърди равнището на окончателното антидъмпингово мито, наложено с Регламент (ЕО) № 2042/2000 върху вноса на СТК от производителя износител Hitachi Denshi Ltd.
(9)
През септември 2002 г. и април 2004 г. с Регламенти (ЕО) № 1696/2002 (11) и (ЕО) № 825/2004 (12) Съветът измени Регламент (ЕО) № 2042/2000, като добави някои последващи модели професионални системи от камери към приложението към Регламент (ЕО) № 2042/2000 и по този начин ги изключи от облагането с окончателното антидъмпингово мито.
(10)
През месец януари 2005 г. с Регламент (ЕО) № 84/2005 Съветът измени Регламент (ЕО) № 2042/2000, като добави два модела професионални системи от камери към приложението към Регламент (ЕО) № 2042/2000 и по този начин ги изключи от облагането с окончателното антидъмпингово мито.
Б. РАЗСЛЕДВАНЕ ОТНОСНО НОВИ МОДЕЛИ ПРОФЕСИОНАЛНИ СИСТЕМИ ОТ КАМЕРИ
1. Процедура
(11)
Три японски производители износители, а именно - Ikegami Tsushinki Co. Ltd („Ikegami“), Hitachi Denshi (Europa) GmbH („Hitachi“) и Matsushita уведомиха Комисията, че възнамеряват да пуснат на пазара на Общността нови модели професионални системи от камери и помолиха Комисията да добави тези нови модели, включително техните аксесоари, към приложението към Регламент (ЕО) № 2042/2000 и по този начин да ги изключи от обхвата на антидъмпинговите мита.
(12)
Комисията съответно уведоми производството на Общността и започна разследване, ограничено в рамките на определянето на това дали разглежданите продукти попадат в обхвата на антидъмпинговите мита и дали постановителната част на Регламент (ЕО) № 2042/2000 следва съответно да се измени.
2. Модели - предмет на разследването
(13)
Исканията за освобождаване бяха получени за следните модели системи от камери, снабдени със съответната техническа информация:
i)
Ikegami:
-
глави за камери HC-500 и HC-500W;
ii)
Hitachi:
-
глава за камера V-35;
-
контролен панел за камера RU-Z35;
-
адаптер за камера CA-Z35;
-
адаптер за камера EA-Z35;
iii)
Matsushita:
-
глава за камера AW-E860L.
Всички модели бяха представени като наследници на модели, които вече са изключени от действащите антидъмпингови мерки.
3. Констатации
i) Глави за камери HC-500 и HC-500W
(14)
Бе установено, че глави за камери HC-500 и HC-500W попадат в обхвата на описанието на продукта съгласно член 1, параграф 2, буква а) от Регламент (ЕО) № 2042/2000. Тези модели, обаче, се използват главно за професионални приложения. Производството на Общността заяви, че тези глави за камери биха могли да се използват за предаване, ако бъдат свързани със съответната триосна система и/или триосен адаптер. Въпреки това, на базата на наличната информация, както и по отношение на предшестващите модели, бе установено, че главите за камери HC-500 и HC-500W не се продават със съответната триосна система или адаптер на пазара на Общността. Поради тази причина на този пазар тези модели не се използват като предавателни камери по смисъла на Регламент (ЕО) № 2042/2000. Ето защо, в съответствие с досегашната практика на институциите на Общността, бе направено заключението, че тези камери следва да се считат за професионални системи от камери, попадащи в обхвата на дефиницията съгласно член 1, параграф 3, буква д) от Регламент (ЕО) № 2042/2000. В резултат на това тези модели следва да бъдат изключени от обхвата на действащите антидъмпингови мерки и да бъдат добавени към приложението към Регламент (ЕО) № 2042/2000.
(15)
В съответствие с установената практика на институциите на Общността тези модели следва да бъдат освободени от антидъмпинговото мито от датата, на която службите на Комисията получат съответната молба за освобождаване. Ето защо целият внос на следните камери, внесен на или след 28 октомври 2004 г. следва да бъде освободен от антидъмпинговото мито, считано от тази дата:
Ikegami - глави за камери HC-500 и HC-500W;
ii) Глава за камера V-35, контролен панел за камера RU-Z35 и адаптери за камера CA-Z35 и EA-Z35
(16)
Бе установено, че глава за камера V-35, базова станция за RU-Z35 и адаптери CA-Z35 и EA-Z35 попадат в обхвата на описанието на продукта съгласно член 1, параграф 2, буква а) от Регламент (ЕО) № 2042/2000. Те, обаче, се използват главно за професионални приложения и не се продават със съответната триосна система или адаптер на пазара на Общността. Ето защо бе направено заключението, че те следва да се считат за професионална система камери, попадащи в обхвата на дефиницията съгласно член 1, параграф 3, буква д) от Регламент (ЕО) № 2042/2000. В резултат на това тази система (глава, централно устройство за управление на камери и адаптери) и аксесоарите към нея следва да бъдат изключени от обхвата на действащите антидъмпингови мерки и да бъдат добавени към приложението към Регламент (ЕО) № 2042/2000.
(17)
В съответствие с установената практика на институциите на Общността тази система телевизионни камери следва да бъде освободена от антидъмпинговото мито от датата, на която службите на Комисията получат съответната молба за освобождаване. Ето защо целият внос на следната камера и аксесоарите към нея, внесен на или след 27 януари 2005 г., следва да бъде освободен от антидъмпинговото мито, считано от тази дата:
Hitachi - глава за цветна камера V-35,
контролен панел за камера RU-Z35,
адаптери за камера CA-Z35 и EA-Z35
iii) Глава за камера AW-E860L
(18)
Бе установено, че глава за камера AW-E860L е почти идентична с предшестващите я модели, вече посочени в приложението към Регламент (ЕО) № 2042/2000. Новият модел е просто техническо подобрение с оглед на новите екологични изисквания на Общността. Ето защо бе направено заключението, че този модел следва да бъде изключен от обхвата на действащите антидъмпингови мерки.
(19)
В съответствие с установената практика на институциите на Общността тази система телевизионни камери следва да бъде освободена от антидъмпинговото мито от датата, на която службите на Комисията получат съответната молба за освобождаване. Ето защо целият внос на следната камера, внесен на или след 10 май 2005 г., следва да бъде освободен от антидъмпинговото мито, считано от тази дата:
Matsushita - глава за камера AW-E860L.
4. Информация за заинтересованите страни и заключения
(20)
Комисията уведоми производството на Общността и износителите на СТК за своите констатации и им предостави възможност да представят мнението си. Никоя от страните не възрази срещу констатациите на Комисията.
(21)
На базата на горепосоченото Регламент (ЕО) № 2042/2000 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2042/2000 се заменя с текста в приложението към настоящия регламент.
Член 2
1. Настоящият регламент влиза в сила в деня на публикуването му в Официален вестник на Европейския съюз.
2. Настоящият регламент се прилага спрямо вноса на следните модели, произвеждани и изнасяни за Общността от следните производители износители:
а)
Ikegami Tsushinki Co. Ltd от 28 октомври 2004 г.:
-
глава за камера HC-500;
-
глава за камера HC-500W.
б)
Hitachi Denshi (Еuropa) GmbH от 27 януари 2005 г.:
-
глава за камера V-35;
-
контролен панел за камера RU-Z35;
-
адаптер за камера CA-Z35;
-
адаптер за камера EA-Z35.
в)
Matsushita от 10 май 2005 г.:
-
глава за камера AW-E860L.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 септември 2005 година.

Labels: 12
3
4
18